
Magyarország katonai, katonadiplomáciai kapcsolatainak fejlődése és jövőképe a Nyugat-Balkán államaival

A dolgozat célja, hogy bebizonyíthatóvá váljon Magyarország számára fontos biztonságpolitikai és katonapolitikai szempontból a nyugat-balkáni régió. Ennek bizonyítása a széleskörű katonai kapcsolatok bemutatásán keresztül történik. A bevezető részben a geopolitikai, történelmi és biztonságpolitikai dokumentációs háttérrel igazolom, hogy milyen okból vesz részt az ország a térség konfliktusainak rendezésében.
Az első fő rész azt mutatja be, hogy Magyarország a nemzetközi szervezetekben, a nemzetközi szerződések által milyen módon vesz részt katonailag a Nyugat-Balkánon lezajlott konfliktusok utáni rendezésben. A különböző missziók bemutatása országokra lebontva történik. Ezen résznek zárásaként vonok le bizonyos következtetéseket, a katonai részvétel fő irányvonalairól a térségben, és hogy milyen jövő vár a Magyar Honvédségre ebben a tekintetben.
A második fő rész célja a kétoldalú katonai kapcsolatok bemutatása. Országokra lebontva történik a délszláv háború utáni kétoldalú kapcsolatfelvételek, és együttműködések részleteinek vizsgálata, kitérve a katonai vezetői találkozókra, megállapodásokra, közös egységekre, közös missziós tevékenységekre. A második rész célja, hogy bemutassam a kétoldalú katonai kapcsolatok fejlődését, és a jelenlegi helyzetképet, ami sejtetheti a jövőképet is.



